སྤྱིར་སུམ་པ་དང་བོད་བཙན་པོའི་བར་གྱི་འབྲེལ་བའི་སྐོར་གྱི་ལོ་རྒྱུས་ནི་བོད་ཀྱི་ཡིག་ཚང་ནང་འགལ་བ་ཆེན་པོ་མེད་པས་བཤད་ཁག་པོ་དེ་འདྲ་མེད་མོད།འོན་ཀྱང་རྒྱ་ཡིག་གི་བོད་ཀྱི་ལོ་རྒྱུས་ནང་སུམ་པ་དང་ཟིང་པོ་གཉིས་རྩ་བ་ནས་ཁ་སྤུ་མིག་སྤུ་འདྲེས་སོང་བས།བར་སྐབས་ཤིག་དོན་དངོས་སུམ་པའི་ལོ་རྒྱུས་ཀྱི་གཞོན་ནུ་མའི་ཞལ་རས་ང་ཚོས་རེ་ཞིག་མཐོང་དཀའ་བའི་ཚོད་དུ་སླེབས་འདུག་ལ།སྒོས་སུ་བོད་བཙན་པོའི་མངའ་འོག་ཏུ་གང་དུས་ཚུད་པའི་ཐད་ལ་དེ་བས་ཀྱང་རྙོག་དྲ་འདུག་པས་འདིར་ཅུང་ཟད་མི་དཔྱད་ཐབས་མེད་ཡིན།